अंबेडकरनगर. यहां सीएम अखिलेश यादव ने चुनाव प्रचार के आखिरी दिन रैली में कहा, '' पत्थर वाली सरकार इस बार आने वाली नहीं है। भाई चारेवाली कमेटी की सरकार बनी थी, अब वह अकेले ही बची हैं। काम के आकलन में सपा के लोग सबसे आगे हैं। 100 नंबर से बाकि खामियां भी 11 मार्च के बाद दूर कर देंगे। '' चुनाव के बीच आलमपुर के सपा कैंडिडेट की मौत के बाद अंबेडकरनगर जिले की आलापुर विधानसभा सीट की वोटिंग 9 मार्च को होगी। इसी के चलते सीएम अखिलेश यहां चुनावी रैली करने पहुंचे।
- सीएम अखिलेश ने कहा, ''सपा सरकार ने हर वर्ग की मदद की है। हमने तो यूपी को 100,108 जैसी तमाम व्यवस्थाएं दी हैं।
- शिक्षा मित्रों को समायोजित करने का काम किया है। केवल दौड़ कर दिखा देना, पुलिस में भर्ती कर देंगे।
- रमजान, होली, दिवाली के मामले में बीजेपी फेल हो गई, तो अब किसानों के कर्ज माफ करने की बात कर रही है।
- बीजेपी ने शासित राज्यों मध्य प्रदेश, महाराष्ट्र में कोई कर्ज माफ नहीं किया है।
- समाजवादी सरकार करीब 1 लाख लोगों का कर्ज माफ करेगी, पिछली सरकार में 50 हजार का तो कर भी चुके हैं।
- पीएम मोदी साइकिल के पहिए के चक्कर में ऐसे फंसे कि उन्हें बनारस में दो बार रोड शो करना पड़ा।
- पत्थर वाली सरकार भाषण देती नहीं, सिर्फ पढ़ती है। उनके भाषण में लोग सो जाते हैं।
- सुना है कि अब बोल रही है कि हम विकास करेंगे, लेकिन जब मौका मिला तो सिर्फ मूर्तियां लगवाई। अब विकास की बात कर रही है।
- इनकी सरकार में लखनऊ में तो हमने सिर्फ मूर्तियों का ही विकास देखा है। बुआ हमारी हैं, लेकिन रक्षाबंधन बीजेपी से मानती हैं।
- अब तक तीन बार सीएम रही, लेकिन बच्चों को चने नहीं दिए। इसबार जनता उन्हें चने चबवा देगी। इनकी पार्टी में बिना नगदी के किसी को टिकट नहीं मिलता है।''
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva